L 327/10
MT
Il-Ġurnal Uffiċjali tal-Unjoni Ewropea
21.12.2022
(57)
Jenħtieġ li l-eżenzjoni tal-għajnuna għall-iżvantaġġi relatati ma’ Natura 2000 fis-settur agrikolu, l-għajnuna għallimpenji agroambjentali klimatiċi u l-għajnuna għall-biedja organika tapplika biss għall-impriżi attivi fis-settur talproduzzjoni agrikola primarja.
(58)
Proġetti ffinanzjati mis-Sħubija Ewropea għall-Innovazzjoni għall-produttività u s-sostenibbiltà agrikola (EIP) iwasslu għal innovazzjoni fis-settur tal-biedja u fiż-żoni rurali.
L-għajnuna mill-Istat mogħtija lill-impriżi li jipparteċipaw fil-proġetti tal-Grupp Operazzjonali tal-EIP koperti mill-Artikolu 127 tar-Regolament (UE) 2021/2115 għandha impatt minuri fuq il-kompetizzjoni, b’mod partikolari, fid-dawl tar-rwol pożittiv li l-għaj­ nuna għandha għall-kondiviżjoni tal-għarfien, speċjalment għall-komunitajiet lokali u agrikoli, in-natura kollettiva tal-għajnuna u l-iskala relattivament żgħira tagħha.
In-natura ta’ dawn il-proġetti hija integrata.
Dawn il-proġetti ġeneralment jinvolvu diversi atturi u diversi setturi, u dan jista’ jwassal għal ċerti diffikultajiet għall-klassifikazzjoni tagħhom skont ir-regoli dwar l-għajnuna mill-Istat.
Minħabba n-natura lokali tal-proġetti individwali tal-Grupp Operazzjonali tal-EIP, magħżula abbażi ta’ strateġija pluriennali għall-iżvilupp lokali determinata u implimentata minn sħubija pubblika-privata u l-orjentazzjoni tagħhom lejn l-interess komunitarju, soċjali, ambjentali u klima­ tiku, dan ir-Regolament jenħtieġ li jindirizza ċerti diffikultajiet iffaċċjati mill-proġetti tal-Grupp Operazzjonali talEIP sabiex jiffaċilita l-konformità tagħhom mar-regoli dwar l-għajnuna mill-Istat.
(59)
Minħabba l-effett limitat fuq il-kummerċ u l-kompetizzjoni ta’ ammonti żgħar ta’ għajnuna mogħtija lill-impriżi li jibbenefikaw, direttament jew indirettament, mill-proġetti tal-Grupp Operazzjonali tal-EIP, jenħtieġ li jiġu stabbiliti regoli sempliċi għal każijiet fejn l-ammont aggregat ta’ għajnuna għal kull intrapriża għal kull proġett ma jaqbiżx ċertu limitu.
(60)
Il-Kummissjoni applikat l-Artikoli 107 u 108 tat-Trattat għal impriżi attivi fis-settur tal-forestrija f’diversi deċiż­ jonijiet, b’mod partikolari fil-qafas tal-Linji Gwida tal-2014.
Fil-perjodu mill-2014 sal-2020, il-Kummissjoni approvat aktar minn 200 skema ta’ għajnuna favur is-settur tal-forestrija f’konformità ma’ dawk il-Linji Gwida.
Skont l-esperjenza tal-Kummissjoni, il-miżuri ta’ għajnuna għall-forestrija ma ħolqu l-ebda distorsjoni sinifikanti tal-kompetizzjoni fis-suq intern minħabba l-eżistenza ta’ kriterji ċari ta’ kompatibbiltà.
Fid-dawl ta’ dik l-esper­ jenza, u għal raġunijiet ta’ simplifikazzjoni u ekonomija proċedurali, jenħtieġ li għalhekk ikun possibbli li l-miżuri ta’ għajnuna favur is-settur tal-forestrija jiġu eżentati mill-obbligu ta’ notifika irrispettivament minn jekk humiex kofinanzjati mill-FAEŻR.
Għalhekk huwa xieraq li l-Kummissjoni jenħtieġ li tagħmel użu mis-setgħat mogħtija lilha mir-Regolament (UE) 2015/1588 għal għajnuna għal afforestazzjoni u l-ħolqien tal-imsaġar; għajnuna għal sistemi tal-agroforestrija; għajnuna għall-prevenzjoni u għat-treġġigħ lura ta’ ħsara fil-foresti li jikkawżaw in-nirien tal-foresti, id-diżastri naturali, l-eventi klimatiċi avversi li jistgħu jitqabblu ma’ diżastru naturali, eventi klimatiċi avversi oħrajn, il-pesti tal-pjanti u l-avvenimenti katastrofiċi; għajnuna għal investimenti li jtejbu r-reżiljenza u lvalur ambjentali tal-ekosistemi tal-foresti; għajnuna għal żvantaġġi speċifiċi għaż-żona li jirriżultaw minn ċerti rekwiżiti obbligatorji kif definiti fl-Artikolu 3 tad-Direttiva tal-Kunsill 92/43/KEE u fl-Artikolu 3 tad-Direttiva 2009/147/KE tal-Parlament Ewropew u tal-Kunsill (15); għajnuna għal servizzi ambjentali u klimatiċi tal-foresti u konservazzjoni tal-foresti; għajnuna għal investimenti fl-infrastruttura relatata mal-iżvilupp, il-modernizzazzjoni jew l-adattazzjoni tas-settur tal-forestrija; għajnuna għal investimenti f’teknoloġiji tal-forestrija ġodda u fl-ipproċes­ sar, fil-mobilizzazzjoni u fil-kummerċjalizzazzjoni tal-prodotti tal-forestrija; għajnuna għall-konservazzjoni ta’ riżorsi ġenetiċi fil-forestrija, għajnuna tal-bidu għal gruppi ta’ produtturi u organizzazzjonijiet fis-settur tal-fores­ trija, għajnuna għall-konsolidazzjoni tal-art tal-forestrija u għajnuna għall-kooperazzjoni fis-settur tal-forestrija.
(61)
Sabiex jiġu inċentivati l-inizjattivi raggruppati fis-settur tal-forestrija, il-Kummissjoni applikat l-Artikoli 107 u 108 tat-Trattat sabiex tgħin favur l-għajnuna għall-bidu ta’ negozju għal gruppi u organizzazzjonijiet ta’ produtturi fissettur tal-forestrija.
Fil-perjodu mill-2014 sal-2020, il-Kummissjoni approvat tali għajnuna f’ħames każijiet.
Fissettur agrikolu, tali għajnuna kienet diġà eżentata minn notifika skont ir-Regolament (UE) Nru 702/2014.
Għal­ hekk huwa xieraq li l-għajnuna għall-bidu ta’ negozju għal gruppi u għal organizzazzjonijiet ta’ produtturi fissettur tal-forestrija tiġi eżentata mir-rekwiżiti tan-notifika tal-għajnuna mill-Istat.
(62)
Id-diversifikazzjoni ekonomika u l-ħolqien ta’ attivitajiet ekonomiċi ġodda, inklużi attivitajiet ta’ bijoekonomija ċirkolari, huma essenzjali għall-iżvilupp u l-kompetittività taż-żoni rurali u għall-SMEs li huma s-sinsla talekonomija rurali tal-Unjoni.
Ir-Regolament (UE) 2021/2115 jipprovdi għal miżuri għas-sostenn ta’ żvilupp ta’ negozju li mhux agrikolu f’żoni rurali li huma mmirati lejn il-promozzjoni tal-impjiegi, l-istabbiliment ta’ xogħ­ lijiet ta’ kwalità fiż-żoni rurali, iż-żamma tax-xogħlijiet li diġà jeżistu, tnaqqis taċ-ċaqliq staġjonali b’rabta malimpjiegi, l-iżvilupp ta’ setturi mhux agrikoli ’l barra mill-agrikoltura u l-ipproċessar tal-ikel filwaqt li fl-istess ħin jitrawmu l-integrazzjoni tan-negozju u r-rabtiet intersettorjali lokali.
(15) Id-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi (ĠU L 20, 26.1.2010, p. 7).